gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl eo gl gl es es gl gl gl gl gl gl gl gl de en sv fr de de it gl gl gl gl gl gl es gl gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - Critican que o PPdeG "rompa de novo o pacto antitransfuguismo" ao conseguir a alcaldía de Vilariño de Conso
Venres, sexta feira, 07 de outubro de 2022
Estas declaracións chegaron do PSdeG. Dende BNG aseguraron que lle van pedir "unha rectificación" ao edil que lles deu o concello ourensán aos 'populares'.
Situación do concello ourensán de Vilariño de Conso (Viana)
O secretario de Organización do PSdeG, Pablo García, considerou este domingo "inaceptábel" que "unha vez máis" o PPdeG "rompa de novo o pacto antitransfuguismo" e consiga "o poder a calquera prezo". Estas declaración foron feitas por García ao coñecer este que o popular Ventura Sierra regresaba á Alcaldía de Vilariño de Conso (Viana) porque un edil do BNG votou a un compañeiro no canto de a un candidato socialista, como pactaran.
"O que aconteceu en Vilariño de Conso é na práctica un caso de transfuguismo, aínda que tecnicamente non sexa así porque o edil do BNG votou polo voceiro do seu partido", explicou García. Así mesmo, o responsábel de Organización do PSdeG comentou, nun comunicado de prensa, que, con esta actuación, vólvese "aos peores tempos do PPdeG e do baltarismo". "O caso de Vilariño de Conso súmase a outros como o de Mos, nos que o PPdeG se serve de tránsfugas para arrebatar as alcaldías que non consegue polas urnas", concluíu.
Polo seu lado, a secretaria de Coordinación, Acción Electoral e Política Municipal do PSdeG, Mar Barcón, sinalou que o acontecido en Vilariño de Conso "non afectará" os gobernos de coalición de nacionalistas e socialistas en Galiza. "É unha cuestión reducida a ese concello. Non quere dicir que pase noutros", sentenciou.
O BNG pedirá "unha rectificación" ao edil que lle entregou a Alcaldía de Vilariño ao PPdeG
Polo seu lado, dende o BNG sinalaron que lle van pedir "unha rectificación" ao edil que "rompeu a disciplina de grupo" e deu o seu voto a un compañeiro de formación no canto de darllo ao candidato socialista, como nun comezo se pactara.
O secretario de Política Municipal do BNG, Manuel Antelo, explicou este domingo que o concelleiro "non é militante" do Bloque e apuntou que comprobarán se o cambio de sentido de voto foi motivado por unha cuestión "persoal" ou se responde a unha "estratexia habitual do PPdeG e que o señor Baltar recorrese a artimañas para conseguir cotas de poder".
"Temos un acordo co PSdeG e cos veciños. Este voto era necesario e tentamos por todos os medios que acatase a disciplina de voto", alegou Antelo acrecentando que tratarán de "recompor a posición do BNG en Vilariño". "Veremos se está a man de Baltar detrás de todo", recalcou. Nesta liña, Antelo subliñou que dende o BNG han adoptar as medidas oportunas para "restituír a decisión dos veciños" a través dos "instrumentos legais" previstos, afirmando que non descartan unha moción de censura para que o PSdeG recupere a Alcaldía. "A vontade popular é a que debe prevalecer e Vilariño non pode contar cun goberno inestábel", aseverou.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Unha imaxe da vila de Vilariño, tirada da web do concello
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto